范成大
太师陈文恭公挽词
日者更皇化，公来辅圣能。
无心殊辙混，不作众波澄。
举国材真相，他年了中兴。
天如遗一老，人亦望三登。
候火朝连夕，筹帷决纵擒。
一江遮虏障，千古杀胡林。
皦日黄河誓，浮云绿野心。
身名两无憾，天坏独清音。
圣父咨当璧，元臣预断金。
玉衡宾舜日，黄屋遂尧心。
国定功无迹，身闲病已深。
旌忠有谟训，碑榜照来今。
趣召单车至，惊传两鬓凋。
倾城迎国老，即日走天骄。
梦已商人奠，身犹汉相朝。
古来贤达意，生灭两消摇。